GUNKUL ราคาวิ่งไม่หยุด! หาเป้า 3.45 บ. มั่นใจกำไร Q1/64-ทั้งปีโตเด่น รับรู้โซลาร์ฯเต็มสูบ
GUNKUL ราคาวิ่งไม่หยุด! หาเป้า 3.45 บ. มั่นใจกำไร Q1/64-ทั้งปีโตเด่น รับรู้โซลาร์ฯเต็มสูบ
15 มี.ค. 2564

ผู้สื่อข่าวรายงานว่า ราคาหุ้น บริษัท กันกุลเอ็นจิเนียริ่ง จำกัด (มหาชน) หรือ GUNKUL ณ เวลา 10.04 น. อยู่ที่ระดับ 3.24 บาท บวก 3.24 บาท หรือ 3.18% สูงสุดที่ระดับ 3.26 บาท ต่ำสุดที่ระดับ 3.20 บาท ด้วยมูลค่าการซื้อขาย 208.63 ล้านบาท

ด้านบล.คันทรี่ กรุ๊ป มีการคาดว่ากำไรของ GUNKUL ในไตรมาส 1/2564 จะเติบโตทั้งจากงวดเดียวกันของปีก่อน และจากไตรมาสก่อน จากการรับรู้กำไรโรงไฟฟ้าพลังงานแสงอาทิตย์ 140 เมกะวัตต์ ที่เพิ่มเข้ามาตั้งแต่ไตรมาส 4/2563
ขณะเดียวกันมีการประเมินในปี 2564 ผลประกอบการมีแนวโน้มที่เป็นบวก ด้วยกำลังการผลิตไฟฟ้าที่เพิ่มเข้ามาตั้งแต่ในปี 2563 (161 เมกะวัตต์) และการทยอยรับรู้รายได้จากงานในมือ (Backlog) ในธุรกิจ EPC ที่มีมูลค่ารวมกว่า 8.5 พันล้านบาท
นอกจากนี้ในปี 2564-2566 บริษัทตั้งงบลงทุนไว้ราว 1.7 หมื่นล้านบาท เพื่อใช้ในการขยายกำลังการผลิตไฟฟ้าอีกราว 400 – 500 เมกะวัตต์ (โดยตั้งเป้าเอาไว้ที่ 1,000 เมกะวัตต์ ภายในปี 2566 ซึ่งเพิ่มขึ้น 80% จากปัจจุบัน)
อย่างไรก็ตาม Upside จากการทำฟาร์มกัญชง-กัญชา และการพัฒนาผลิตภัณฑ์ที่เกี่ยวข้อง จึงคงแนะนำ “ซื้อ” ราคาเป้าหมาย 3.45 บาท/หุ้น